Таланти пяха и играха с Дивна – събраха 3 472 лева за Дани (снимки) | rodopi24X7 ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-")[2].substring(0,2); var m = postdate.split("-")[1]; var y = postdate.split("-")[0]; for(var u2=0;u2'+pcm+' comments'; var trtd = '
HomeТаланти пяха и играха с Дивна – събраха 3 472 лева за Дани (снимки)
Таланти пяха и играха с Дивна – събраха 3 472 лева за Дани (снимки)
петък, февруари 175коментара
Благотворителен концерт „Да помогнем на Дани" събра средства за лечението на 15-годишния Даниел Сакалиев, родом от ардинското село Жълтуша. Спектакълът се проведе в салона на Дома на културата в Кърджали. Организатори на благотворителната инициатива бяха Атанас Атанасов и учениците от ПГПЧЕ „Христо Ботев" Моника Николова и Йоанна Шереметeва. Общата сума от продажбата на билети за концерта и дарения са в размер на 3 472 лева.
„Искаме да помогнем на нашия близък приятел Дани в борбата му с болестта. Надяваме се, че сме успели да му помогнем и той да продължи живота си щастлив и все така усмихнат", споделиха Моника и Йоанна.
В благотворителната проява участие взеха поп певицата Дивна, оркестърът към „Общински център за култура и младежки дейности" в Кърджали, танцовата формация „Фолк ритъм Балканика" и група „Родопчанка" към читалище „Родопска искра" в Ардино. Със свои изпълнения се включиха още танцова група „Пъстро хоро" към читалище„Обединение" в Кърджали, малките танцьори от състав „Шарено герданче" при Средно училище „Отец Паисий" с художествен ръководител Алексей Настев. В концерта участие взеха също арт балет към читалище „Обединение" с ръководител Огнян Камишев, младият фолклорен изпълнител от „Фен" ТВ Филип Синапов, дъщерята на Орхан Мурад - Сузан Мурад, младите таланти от ПГПЧЕ „Христо Ботев" Тугай Селим и Весела Стефанова.
Дани боледува от левкемия. От болница в Германия му казват, че за трансплантация на костен мозък – лечение, което е належащо при него, са нужни 300 000 лева.
Добрата новина е, че по сметката на момчето сумата от дарения вече е надхвърлила 190 хиляди лева. Много хора, както от страната, така и от чужбина, се включиха в благородната кауза и за по-малко от месец успяха да върнат надеждата в сърцата на близките и приятелите на Дани. Това доказва, че когато сме единни и си помагаме, всичко е възможно.
17/2/17 11:39
Както се вижда от снимките е имало празни места, но защо бяха продадени билети и хората НЕ БЯХА допуснати вътре на концерта ???
17/2/17 15:32
Може би снимките са направени към края на концерта и хората да са тръгнали по рано.
17/2/17 16:23
Защто госпожо/господине някои невъзпитани деца започнаха да пускат билетчетата си през прозореца на други деца за да влизат с тях. При положение, че билетите бяха изчислени до последния и капацитета на залата беше запълнен,няма как да бъдат пуснати още хора, придошли половин час след концерта и тропащи по вратите като бунтовническа армия. Най-тъжното в случая е, че манталитета на "бай Ганьо" присъства във възпитанието на децата. В крайна сметка мисля, че всеки нормално мислещ човек ще разбере ситуацията, с оглед на каузата която ни обедини.
17/2/17 21:53
Дано се съберат необходимите средства и да оздравее Дани.Тъжен е факт а, че се събират пари за лечение ,а политиците харчат за глупости пари,които могад да послужат за лечение на десетки деца !!!
20/2/17 14:45
Научете се да пишете грамотно и тогава коментирайте